ET
15.5.2023
Euroopa Liidu Teataja
C 173/25
— mõista kohtukulud välja Bulgaaria Vabariigilt.
(1)
ELT 2014, L 317, lk 35.
17. märtsil 2023 esitatud hagi – Euroopa Komisjon versus Kreeka Vabariik (Kohtuasi C-167/23) (2023/C 173/34) Kohtumenetluse keel: kreeka Pooled Hageja: Euroopa Komisjon (esindajad: A. Bouchagiar ja C. Hermes) Kostja: Kreeka Vabariik
Hageja nõuded — tuvastada, et kuna Kreeka Vabariik ei ole võtnud kõiki vajalikke meetmeid liidu jaoks probleemsete looduslikku tasakaalu ohustavate võõrliikide järelevalvesüsteemi loomiseks ning selliste tegevuskavade vastuvõtmiseks, rakendami­ seks ja edastamiseks, mis käsitlevad esmatähtsaid liikumisteid seoses looduslikku tasakaalu ohustavate võõrliikide tahtmatu sissetoomise ja levimisega, on Kreeka Vabariik rikkunud määruse (EL) nr 1143/2014 (1) artikli 14 lõigetes 1 ja 2 ning artikli 13 lõigetest 2 ja 5 ning Euroopa Liidu toimimise lepingust tulenevaid kohustusi; ning — mõista kohtukulud välja Kreeka Vabariigilt.
Väited ja peamised argumendid Euroopa Komisjon leiab, et Kreeka Vabariik ei ole veel rakendanud (ega oma olemasolevas õigussüsteemis ette näinud) liidu jaoks probleemsete looduslikku tasakaalu ohustavate võõrliikide järelevalvesüsteemi, nagu on nõutud määruse (EL) nr 1143/2014 artikli 14 lõikes 1.
Olukorras, kus järelevalvesüsteem puudub, on Kreeka Vabariik rikkunud ka määruse artikli 14 lõike 2 kohaseid sisulisi nõudeid, millele selline järelevalvesüsteem peab vastama.
Lisaks leiab Euroopa Komisjon, et Kreeka Vabariik ei ole välja töötanud ega rakendanud ühte või mitu tegevuskava ega esitanud neid viivitamata komisjonile.
Järelikult ei ole Kreeka Vabariik järginud asjaomase määruse artikli 13 lõikeid 2 ja 5.
Neil põhjustel on Kreeka Vabariik rikkunud määruse (EL) nr 1143/2014 artikli 14 lõikeid 1 ja 2 ning artikli 13 lõikeid 2 ja 5 kui ka Euroopa Liidu toimimise lepingut.
(1)
Euroopa Parlamendi ja nõukogu 22. oktoobri 2014. aasta määrus (EL) nr 1143/2014 looduslikku tasakaalu ohustavate võõrliikide sissetoomise ja levimise ennetamise ja ohjamise kohta (ELT 2014, L 317, lk 35).
21. märtsil 2023 esitatud hagi – Euroopa Komisjon versus Iirimaa (Kohtuasi C-172/23) (2023/C 173/35) Kohtumenetluse keel: inglise Pooled Hageja: Euroopa Komisjon (esindajad: C. Hermes ja E. Sanfrutos Cano) Kostja: Iirimaa